CELEX: 62016CN0152
Language: lv
Date: 2016-03-14 00:00:00
Title: Lieta C-152/16: Prasība, kas celta 2016. gada 14. martā – Eiropas Komisija/Luksemburgas Lielhercogiste

30.5.2016   
            
            
               LV
            
            
               Eiropas Savienības Oficiālais Vēstnesis
            
            
               C 191/13
            
         Prasība, kas celta 2016. gada 14. martā – Eiropas Komisija/Luksemburgas Lielhercogiste
   (Lieta C-152/16)
   (2016/C 191/17)
   Tiesvedības valoda – franču
   
      Lietas dalībnieki
   
   
      Prasītāja: Eiropas Komisija (pārstāvis – J. Hottiaux)
   
      Atbildētāja: Luksemburgas Lielhercogiste
   
      Prasītājas prasījumi:
   
   
               —
            
            
               atzīt, ka Luksemburgas Lielhercogiste, neizveidojot valsts elektronisko reģistru, kurā tā reģistrē autopārvadājumu uzņēmumus, un tādējādi tos savstarpēji nesavienojot ar citu dalībvalstu elektroniskajiem reģistriem, nav izpildījusi Eiropas Parlamenta un Padomes 2009. gada 21. oktobra Regulas (ES) Nr. 1071/2009, ar ko nosaka kopīgus noteikumus par autopārvadātāja profesionālās darbības veikšanas nosacījumiem un atceļ Padomes Direktīvu 96/26/EK (1), 16. panta 1. un 5. punktā paredzētos pienākumus;
            
         
               —
            
            
               piespriest Luksemburgas Lielhercogistei atlīdzināt tiesāšanās izdevumus.
            
         
      Pamati un galvenie argumenti
   
   Saskaņā ar Regulas Nr. 1071/2009 16. panta 1. punktu katrai dalībvalstij ir jāuztur valsts elektroniskais reģistrs, kurā tā reģistrē autopārvadājumu uzņēmumus, kuriem valsts kompetentā iestāde ir izsniegusi atļaujas autopārvadātāja profesionālās darbības veikšanai.
   No atbildes, kuru Luksemburga sniegusi uz brīdinājuma vēstuli, izriet, ka šāds valsts reģistrs nav izveidots.
   Tādējādi Luksemburga nav izpildījusi Regulas Nr. 1071/2009 16. panta 1. punkta prasības.
   Saskaņā ar Regulas Nr. 1071/2009 16. panta 5. punktu dalībvalstis veic visus pasākumus, kas vajadzīgi, lai nodrošinātu, ka valstu elektroniskie reģistri ir savstarpēji savienoti un pieejami visā Savienībā.
   Tā kā nav valsts reģistra, nav nekādu šaubu par to, ka Luksemburgas administrācija nav veikusi pasākumus, kas vajadzīgi, lai savstarpēji savienotu savu (neesošo) valsts reģistru ar citu valstu reģistriem.
   Tādējādi Luksemburga nav izpildījusi Regulas Nr. 1071/2009 16. panta 5. punkta prasības.
   
      (1)  OV L 300, 51. lpp.